	ROMÂNIA

JUDEŢUL  TIMIŞ

PRIMĂRIA   MUNICIPIULUI   TIMIŞOARA

BIROUL RELAŢII PUBLICE
SC2005- 020794/ 12.09.2005
	[image: image1.png]AAAAAAAAAA





APROBAT PRIMAR,

GHEORGHE CIUHANDU

	Bd. C.D. Loga nr. 1, Timişoara, tel/fax: +40 256 -204886, e-mail: relatii.publice@primariatm.ro internet: www.primariatm.ro


REFERAT
Privind participarea Consiliului Local în calitate de coorganizator al proiectului „Promovarea Timişoarei ca oraş turistic” la Târgul Internaţional de Turism al României de la Bucureşti propus de Casa de Cultură a Municipiului
În luna noiembrie 2004 Casa de Cultură a Municipiului a depus spre finanţarea Consiliului Local pentru Agenda Culturală 2005 proiectul „Promovarea Timişoarei ca oraş turistic” la Târgul Internaţional de Turism al României de la Bucureşti înregistrat cu numărul SC2004-020794/29.11.2004 ce se desfăşoară în luna octombrie 2005
Proiectul îşi propune participarea Infocentrului Turistic, structură aflată în subordinea Casei de Cultură, cu un stand de prezentare a potenţialului turistic al Timişoarei şi al regiunii Banat în cadrul Târgul Internaţional de Turism al României de la Bucureşti. Proiectul îşi propune atragerea unui număr cât mai mare de vizitatori la stand, organizarea unor întâlniri cu reprezentanţii agenţiilor de turism pentru prezentarea potenţialului turistic al oraşului, distribuirea unui număr cât mai mare de materiale promoţionale despre Timişoara - pliante, fluturaşi, postere, reviste, etc.

Având în vedere importanţa proiectului pe plan local şi internaţional, cât şi caracterul său cultural şi turistic
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 70.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).

